***Noter til Universiteternes Statistiske Beredskab 2023***

**Indledende bemærkninger til beredskabet**

Universiteternes Statistiske Beredskab er en samling af statistik, som Danske Universiteter har indsamlet og udgivet siden 2005. Beredskabet er løbende blevet udbygget og tilpasset siden. Det aktuelle beredskab indeholder data for den seneste 10-årige periode. Data, der går tilbage til 2007, findes i beredskabets arkiv. De ældre data skal tolkes nøjsomt da f.eks. fusioner, reformer og ændrede opgørelsesmetoder kan have indvirkning på udviklingen i nøgletallene. De ældste statistikker fra 2005 og 2006 ligger i et gammelt format på Danske Universiteters hjemmeside.

Beredskabet bliver udgivet to gange om året – i marts måned bliver studienøgletallene fra det forgangne studieår opdateret, og i juni måned bliver statistik fra det forrige regnskabsår opdateret.

**Tabeloversigt**

Beredskabet udgøres samlet set af følgende tabeller:

A. Indtægter

C. Personale

D. Balance

E. Bygninger

F. Studieaktivitet

G. Gennemførsel

H. Internationalisering

I. Forskeruddannelse

K. Samarbejde

**Generelle noter**

DTU fusionerede per 1. januar 2013 med Ingeniørhøjskolen i København (”IHK”). Derfor er det ikke alle tallene for bacheloruddannelserne fra DTU, der er direkte sammenlignelige med tal for foregående studieår. Dette uddybes herunder i noter til tabellerne. ”Ballerup Campus” dækker i denne forbindelse over de diplomingeniørstuderende, der tidligere var tilknyttet IHK.

Aalborg Universitet indberetter fra og med 2020 de studiestatistiske nøgletal på samme hovedområder som anvendt af Uddannelses- og Forskningsministeriet. Fordelingen på hovedområder er baseret på Danmarks Statistiks uddannelseskoder. Dermed er hovedområderne, der indberettes på forskellige fra AAU’s fakultetsmæssige opdeling af uddannelser.

**Noter til tabellerne**

Tabel C Personale

RUC bemærker, at medarbejdere, som er ansat på en ordning i henhold til bekendtgørelse om sociale klausuler nr. 932 af 3. juli 2017 medregnes som en fuldtidsansat. Det betyder, at universiteternes (og andre uddannelsessektorer) får et kunstigt højt årsværk i årsrapporterne, og da vi i DKUNIs nøgletal opererer med 1924 timer til et årsværk vil der være forskel mellem antallet af årsværk i årsrapporten og Danske Universiteters Statistiske beredskab.

CBS bemærker, at årsværk i tabellen vedrørende personale for 2021-2023 ikke kan sammenlignes med årsværk i tidligere år som følge af overgang til fælles kontoplan.

CBS bemærker, at det videnskabelige personales (VIP) årsværk er fordelt mellem uddannelse og forskning. Årsværkene for uddannelse indeholder VIP’ernes erlagte timer til uddannelsesaktiviteter.

AU har ændret fremgangsmåden til fordelingen af årsværk på formål for 2022. Som følge heraf er 2021-tallene blevet korrigeret.

Tabel D: Balance

AAU har ændret balancesummen for 2022 pga. overgang til nyt økonomisystem.

Tabel E Bygninger

CBS anvender fra 2022 en ny metode til fordeling af arealer. CBS anvender principperne i det formålsfordelte regnskab til fordeling af m2 på forskning, undervisning og øvrige. Data kan derfor ikke sammenlignes tilbage i tid.

Tabel F Studieaktivitet

Aarhus Universitet bemærker ift. nøgletal F.3.2: Ophør for erhvervskandidater på sundhedsvidenskab, at kandidatuddannelsen i sygepleje (både som almindelig- og erhvervskandidatuddannelse) i Emdrup er overdraget fra AU til RUC i 2023, hvorfor de studerende er blevet udmeldt af AU. Det har medført et ekstraordinært højt frafald for kandidat-/erhvervskandidatuddannelserne på sundhedsvidenskab.

Tabel I Forskeruddannelse

CBS bemærker, at der for forskerskolerne for året 2017 og frem kun er indberettet tal på overordnede niveau af hensyn til diskretion.

DTU bemærker, at det grundet tekniske årsager ikke har været muligt at indberette nøgletal 1.4.A effektiv studietid for 5+3-ordningen for 2023 på nuværende tidspunkt.

Tabel K Samarbejde med omverdenen

AAU har ændret opgørelsesmetode fra og med 2017, dermed er tallene fra 2017 ikke sammenlignelige med tallene fra før 2017.